Document ID: /roh_data/filtered/fineweb-2-filterrobots_roh.jsonl.gz/52584

Kanton Graubünden
Chantun Grischun
Cantone dei Grigioni
La finamira da la revisiun totala da la lescha davart las scolas medias è quella da mantegnair sche pussaivel las structuras da scola media cumprovadas cun ina scola media chantunala ad in u a plirs lieus sco er cun scolas medias decentralas organisadas tenor il dretg privat e sustegnidas dal chantun resguardond la giustia da furmaziun.
Ultra da la rectificaziun structurala dal text da lescha ch'è vegnì revedì parzialmain differentas giadas cumpiglia la revisiun totala en spezial la stabilisaziun d'incaricas da prestaziun a las scolas medias sco element directiv strategic. Il chantun duai pudair intervegnir ad ura, sche per exempel ina scola media privata na po betg pli cuntinuar cun ses manaschi ord atgna forza. Plinavant duai vegnir creada la basa legala per ch'il chantun possia pajar ina contribuziun pauschala a l'alloschi ed a l'alimentaziun per scolaras grischunas e scolars grischuns che abitan en ina chasa da dimora d'ina scola media privata.
Avertura: 2 da november 2017
Termin: 5 da favrer 2018